b'\n_START_ARTICLE_\nPametni grad\n_START_PARAGRAPH_\nPametni grad urbano je podru\xc4\x8dje koje koristi razli\xc4\x8dite vrste elektroni\xc4\x8dkih senzora za prikupljanje podataka kako bi se osigurale informacije potrebne za upravljanje imovinom i resursima. To uklju\xc4\x8duje podatke prikupljene od gra\xc4\x91ana, ure\xc4\x91aja i imovine koja se obra\xc4\x91uje i analizira za pra\xc4\x87enje i upravljanje;prometnim i transportnim sustavima, elektranama, vodoopskrbnim mre\xc5\xbeama,policijom, informacijskim sustavima, \xc5\xa1kolama, knji\xc5\xbenicama, bolnicama i drugim zajednicama. _NEWLINE_Koncept pametnog grada spaja informacijsku i komunikacijsku tehnologiju i razne fizi\xc4\x8dke ure\xc4\x91aje povezane s mre\xc5\xbeom  kako bi se optimizirala u\xc4\x8dinkovitost gradskih  usluga . Tako\xc4\x91er sustav pametnog grada omogu\xc4\x87uje gradskim vlastima da vide kako se grad razvija te mogu\xc4\x87e preinake sustava u budu\xc4\x87nosti._NEWLINE_Informacijska i komunikacijska tehnologija koristi se za pobolj\xc5\xa1anje kvalitete \xc5\xbeivota u gradovima te smanjenju tro\xc5\xa1kova. Pametne aplikacije razvijene su za upravljanje gradskim  tokovima i omogu\xc4\x87avaju reakcije u realnom vremenu. Stoga, pametni grad mo\xc5\xbee biti spremniji te bolje odgovoriti na izazove. _NEWLINE_Velike tehnolo\xc5\xa1ke, ekonomske i ekolo\xc5\xa1ke promjene izazvale su zanimanje za pametne gradove, uklju\xc4\x8duju\xc4\x87i klimatske promjene, gospodarsko restrukturiranje, prelazak na online maloprodaju, starenje stanovni\xc5\xa1tva, rast stanovni\xc5\xa1tva u gradovima i pritisci na javne financije. Europska unija (EU) ulo\xc5\xbeila je mnogo napora za osmi\xc5\xa1ljavanje strategije za postizanje "pametnog" urbanog rasta za  svoja \xc5\xa1ira gradska podru\xc4\x8dja. EU je razvila niz programa pod "Europskom digitalnom agendom" .Tijekom 2010. godine nagla\xc5\xa1eno je da se sama unija posve\xc4\x87uje na ja\xc4\x8danje inovativnosti i ulaganja u ICT usluge u svrhu pobolj\xc5\xa1anja javnih usluga i kvalitete \xc5\xbeivota. Arupova procjena je da \xc4\x87e globalno tr\xc5\xbei\xc5\xa1te za usluge pametnih gradova biti u vrijednosti od 400 milijardi dolara godi\xc5\xa1nje do 2020. Godine._NEWLINE_Primjeri kori\xc5\xa1tenja tehnologije pametnih gradova dosad su primjenjeni u nekoliko gradova poput Dubaia, Southamptona, Amsterdama, Barcelone, Madrida,Stockholma\n_START_SECTION_\nOkviri\n_START_PARAGRAPH_\nDa bi uspjeli posti\xc4\x87i to\xc4\x8dan opis koncepta pametnog grada nu\xc5\xbeno je analizirati temu kroz zaseban kontekst. Pametan grad uvelike se oslanja na upotrebu tehnologije te ona nije zasebna stvar ve\xc4\x87 skup razli\xc4\x8ditih mogu\xc4\x87nosti tehnolo\xc5\xa1ke infrastrukture koje grade koncept pametnog grada.\n_START_SECTION_\nInstitucionalni okvir\n_START_PARAGRAPH_\n\xc4\x8clanovi ovih zajednica su ljudi koji dijele svoj interes za posao i partnerstvo s vladom i drugim institucijama za promoviranje kori\xc5\xa1tenja IT kako bi se pobolj\xc5\xa1ala svakodnevna kvaliteta \xc5\xbeivota. Eger, J.M. rekao je da pametna zajednica donosi svjesnu i dogovorenu odluku o razvitku tehnologije kao katalizatora za rje\xc5\xa1avanje dru\xc5\xa1tvenih i poslovnih potreba. Vrlo je va\xc5\xbeno razumjeti kako upotreba IT-a i dosljedan napredak mogu biti ote\xc5\xbeani bez pomo\xc4\x87i institucija; naravno, upletenost institucija je klju\xc4\x8dna za uspjeh inicijativa zajednice.\n_START_SECTION_\nEnergetski okvir\n_START_PARAGRAPH_\nPametni grad koristi podatke i tehnologiju za ve\xc4\x87u efikasnost, pobolj\xc5\xa1avanja odr\xc5\xbeivosti, stvaranje ekonomskog razvoja i pobolj\xc5\xa1anja kvalitete \xc5\xbeivota za ljude koji \xc5\xbeive i rade u gradu. To zna\xc4\x8di i da grad ima pametniju energetsku infrastrukturu. _NEWLINE_Pametan grad je pokrenut pametnim vezama za razne pojmove, kao \xc5\xa1to su uli\xc4\x8dna rasvjeta, pametne zgrade, distribuirani energetski resursi, analiziranje podataka i pametan prijevoz. Me\xc4\x91u ovim stvarima energija je va\xc5\xbenu ulogu; zbog toga komunalne tvrtke igraju glavnu ulogu u pametnim gradovima,pogotovo u Americi.\n_START_SECTION_\nPlatforme i tehnologije\n_START_PARAGRAPH_\nNove internetske tehnologije promoviraju cloud-bazirane usluge, Internet of Things , real-world korisni\xc4\x8dka su\xc4\x8delja, kori\xc5\xa1tenje pametnih telefona, pametnih mjera\xc4\x8da te tako otvaraju nove na\xc4\x8dine za rje\xc5\xa1avanje problema._NEWLINE_Online suradni\xc4\x8dke platforme za upravljanje podatkovnim senzorima su usluge on-line baze podataka koje vlasnicima senzora omogu\xc4\x87uju registraciju i povezivanje svojih ure\xc4\x91aja da bi stavljali podatake u on-line bazu podataka za pohranu te time olak\xc5\xa1avaju programerima povezivanje s bazom podataka i izgradnju vlastitih aplikacija na temelju tih podataka._NEWLINE_U Londonu, sustav upravljanja prometom, poznat kao SCOOT, optimizira vrijeme trajanja zelenog svjetla na prometnim raskri\xc5\xbejima prenose\xc4\x87i natrag magnetometar i induktivne podatkovne petlje na superra\xc4\x8dunalo ._NEWLINE_Grad Santander u Cantabriau, sjevernoj \xc5\xa0panjolskoj, ima 20.000 senzora koji povezuju zgrade, infrastrukturu, promet, mre\xc5\xbee i komunalne usluge, nudi fizi\xc4\x8dki prostor za eksperimentiranje i provjeru funkcije interneta stvari, kao \xc5\xa1to su interakcijski i upravlja\xc4\x8dki protokoli, tehnologije ure\xc4\x91aja i usluge podr\xc5\xa1ke kao \xc5\xa1to su otkrivanje, upravljanje identitetom i sigurnost. U Santanderu senzori prate razinu one\xc4\x8di\xc5\xa1\xc4\x87enja, buke, prometa i parkiranja._NEWLINE_Elektroni\xc4\x8dke kartice (poznate kao pametne kartice) su druga zajedni\xc4\x8dka platforma u okvirima pametnog grada. Ove kartice posjeduju jedinstveni \xc5\xa1ifrirani identifikator koji vlasniku omogu\xc4\x87uje prijavu u niz dr\xc5\xbeavnih usluga (ili e-usluga). Jedinstveni identifikator omogu\xc4\x87uje vladama prikupljanje podataka o gra\xc4\x91anima za bolje pru\xc5\xbeanje usluga i utvr\xc4\x91ivanju zajedni\xc4\x8dkih interesa grupa. Ova je tehnologija implementirana u Southamptonu.\n_START_SECTION_\nAmsterdam\n_START_PARAGRAPH_\nInicijativa Amsterdama kao pametnog grada  po\xc4\x8dela je u 2009. godini i trenutno uklju\xc4\x8duje 170 projekata koji su zajedni\xc4\x8dki razvijeni od strane lokalnih stanovnika, vlada i poduze\xc4\x87a.  Ti se projekti odvijaju na me\xc4\x91usobno povezanim platformama putem be\xc5\xbei\xc4\x8dnih ure\xc4\x91aja kako bi se pobolj\xc5\xa1ala sposobnost dono\xc5\xa1enja odluka u stvarnom vremenu. Grad Amsterdam tvrdi da je svrha projekata smanjenje prometa, u\xc5\xa1teda energije i pobolj\xc5\xa1anje sigurnosti gra\xc4\x91ana .Kako bi promicali napore lokalnog stanovni\xc5\xa1tva u cilju pobolj\xc5\xa1anja mogu\xc4\x87nost grada,vlast provodi "Smart City Challenge" u kojem vlast razmatra prijedloge stanovnika.Jedan od primjera razvijene aplikacije je Mobypark,koja vlasnicima parkirnih mjesta omogu\xc4\x87ava iznajmljivanje svog mjesta za odre\xc4\x91enu naknadu. Grad mo\xc5\xbee koristiti podatke obra\xc4\x91ene iz ove aplikacije kako bi kontrolirali potrebu za parkiranjem te mogu\xc4\x87im preinakama pobolj\xc5\xa1ali efikasnost sustava.\n_START_SECTION_\nLaguna Croat\xc3\xa1\n_START_PARAGRAPH_\nPLANET je projekt osmi\xc5\xa1ljen od strane stru\xc4\x8dnjaka u podru\xc4\x8dju urbanog planiranja,tako\xc4\x91er to je projekt specifi\xc4\x8dan po stalnom razvoju u konceptu pametnog grada. Danas, pametni grad postaje napredniji, usmjerava se prema novom cilju; ostvarivanje mali do srednjih dohotka. Jedan od sveop\xc4\x87ih koncepata klju\xc4\x8dnih za projekt pametnog grada je njegova ekolo\xc5\xa1ka odr\xc5\xbeivost. PLANET strate\xc5\xa1ki pro\xc5\xa1iruje ovaj koncept na gospodarskoj razini, a odr\xc5\xbeivost tro\xc5\xa1kova i ulaganja postaje bitan prioritet pametnog grada. Pametan grad ne treba biti blizak ve\xc4\x87 postoje\xc4\x87em gradu: to je novi autonomni i funkcionalni grad i kao takav mo\xc5\xbee privu\xc4\x87i i pojedince i tvrtke .\n_START_SECTION_\nMilton Keynes\n_START_PARAGRAPH_\nMilton Keynes grad koji se obvezao postati pametan grad. "MK:Pametna inicijativa"dokument nastao je u suradnji lokalne vlade i poduzetnika. Predmet dokumenta inicijative temelji se na upotrebi energije i vode,te poticanju gospodarskog rasta u gradu. Sredi\xc5\xa1nji je projekt stvaranje najsuvremenije MK:Data Hub koji \xc4\x87e podr\xc5\xbeati i upravljanje ogromnim koli\xc4\x8dinama podataka relevantnih za gradske sustave.To \xc4\x87e uklju\xc4\x8divati podatke o potro\xc5\xa1nji energije i vode,podatke prikupljene u prometu,podatke dobivene putem satelita,socijalne i ekonomske podatke ,te podatke prikupljene iz odre\xc4\x91enih aplikacija._NEWLINE_MK:Pametna inicijativa ima dva aspekta koja produbljuju na\xc5\xa1e razumijevanje kako pametni grad funkcionira.Prvo,Na\xc5\xa1 MK,uklju\xc4\x8divanje gra\xc4\x91ana u pitanje odr\xc5\xbeivost samoga grada.Ova shema pru\xc5\xbea sredstva i potporu za anga\xc5\xbeiranje gra\xc4\x91ana te kako da oni pomognu pretvoriti svoje ideje oko odr\xc5\xbeivosti u stvarnosti. Drugi aspekt je pru\xc5\xbeanje gra\xc4\x91anima mogu\xc4\x87nosti obrazovanja za u\xc4\x8dinkovitije djelovanje u pametnom gradu. \xc5\xa0kola "Urban Data " je online platforma za podu\xc4\x8davanje u\xc4\x8denika i studenata o podatkovnim vje\xc5\xa1tinama.\n_START_SECTION_\nSanta Cruz\n_START_PARAGRAPH_\nDruga\xc4\x8diji pristup u tehnologiji pametnog grada vidimo u Santa Cruzu,gradu u Kaliforniji(SAD) gdje lokalne vlasti analiziraju kriminalne podatke kako bi pretpostavili zahtjeve za policijom,te tako poja\xc4\x8dale policijsku prisutnost gdje je ona potrebna. Svaki dan analiti\xc4\x8dki programi izbacuju listu od 10 mjesta gdje postoje najve\xc4\x87e mogu\xc4\x87nosti zlo\xc4\x8dina ,te onda \xc5\xa1alju policijske slu\xc5\xbebenike na ta mjesta.\n_START_SECTION_\nPametni gradovi u Indiji\n_START_PARAGRAPH_\nU Indiji vlada,na \xc4\x8delu sa Ministarstvo urbanog razvoja ima viziju obnove urbanih podru\xc4\x8dja,tako\xc4\x91er vlada ima ambiciozan plan razvijanja,tj.moderniziranje postoje\xc4\x87ih 100 gradova srednje veli\xc4\x8dine  .\n_START_SECTION_\nPametna nacija Singapore\n_START_PARAGRAPH_\nUsprkos svojoj veli\xc4\x8dini i nedostatku prirodnih resursa,Singapore pro\xc5\xa1ao je mnoge svoje izazove u 50 godina kratkoj povijesti i postao jedna od najnaprednijih i prilagodljivih nacija.Grad je zapo\xc4\x8deo sljede\xc4\x87u fazu preobrazbe prema Smart Nationu i nastoji iskoristiti mo\xc4\x87 interneta, podataka i tehnologija kako bi pobolj\xc5\xa1ali \xc5\xbeivot, stvorili bolje ekonomske prilike te bolje dru\xc5\xa1tvo\n_START_SECTION_\nBarcelona\n_START_PARAGRAPH_\nBarcelona je unutar svoje \xe2\x80\x9eCityOS\xe2\x80\x9c strategije uspostavila niz projekata koji se mogu smatrati aplikacijama pametnog grada._NEWLINE_Na primjer, tehnologija senzora provedena je u sustavu navodnjavanja u Parc del Centre de Poblenou, gdje se stvarni podaci o razini vode koja je potrebna biljkama prenose vrtnim posadama._NEWLINE_Barcelona je tako\xc4\x91er osmislila novu autobusnu mre\xc5\xbeu koja se temelji na analizi podataka o naj\xc4\x8de\xc5\xa1\xc4\x87im prometnim tokovima tog grada, koriste\xc4\x87i primarno vertikalne, horizontalne i dijagonalne rute s nizom me\xc4\x91usobnih izmjena._NEWLINE_Integracija vi\xc5\xa1estrukih tehnologija pametnog grada mo\xc5\xbee se uo\xc4\x8diti kroz implementaciju \xe2\x80\x9epametnih\xe2\x80\x9c semafora koja su osmi\xc5\xa1ljena kako bi optimizirala broj zelenih svjetala. Dodatno, kada se pojavi hitna situacija, pribli\xc5\xbena ruta vozila hitne slu\xc5\xbebe unosi se u sustav semafora te se u trenutku prilaza vozila, svjetla namje\xc5\xa1taju na zeleno putem GPS-a i softvera za upravljanje prometom, \xc4\x8dime hitne slu\xc5\xbebe mogu bez odga\xc4\x91anja do\xc4\x87i do mjesta incidenta. Ve\xc4\x87im dijelom tih podataka upravlja Sentilo platforma .\n_START_SECTION_\nColumbus,Ohio\n_START_PARAGRAPH_\nU ljeto 2017. godine, grad Columbus u dr\xc5\xbeavi Ohio, zapo\xc4\x8deo je svoju potragu za inicijativom \xe2\x80\x9epametni grad\xe2\x80\x9c. Sklopio je partnerstvo s American Electric Power Ohio kako bi stvorili skupinu novih stanica za punjenje elektri\xc4\x8dnih vozila._NEWLINE_Mnogi pametni gradovi poput Columbusa koriste ovakve sporazume da bi se pripremili za klimatske promjene, pro\xc5\xa1irili elektri\xc4\x8dnu infrastukturu te pre\xc5\xa1li s postoje\xc4\x87ih ekolo\xc5\xa1ki nepovoljnih vozila na elektri\xc4\x8dne automobile . Odjel za transport u SAD-u je Columbusu za ovo dao 40 milijuna dolara subvencije. Grad je tako\xc4\x91er primio 10 milijuna dolara od tvrtke Vulcan Inc. Izgradnja novih prometnih ruta i veza jo\xc5\xa1 je jedan va\xc5\xbean dio vizije Columbusa kao pametnog grada .\n_START_SECTION_\nDublin\n_START_PARAGRAPH_\nDublin se neo\xc4\x8dekivano smatra glavnim me\xc4\x91u pametnim gradovima . Njegov program vodi Smart Dublin, inicijativa \xc4\x8detiriju dublinskih lokalnih vlasti koja se povezuje s pru\xc5\xbeateljima pametnih tehnologija, istra\xc5\xbeiva\xc4\x8dima i gra\xc4\x91anima prilikom rje\xc5\xa1avanja problema grada i pobolj\xc5\xa1anja \xc5\xbeivota u njemu._NEWLINE_Uklju\xc4\x8duje Dublinked- dublinsku otvorenu podatkovnu platformu koja dominira otvorenim izvorima podataka \xe2\x80\x9epametnih\xe2\x80\x9c aplikacija\n_START_SECTION_\nMadrid\n_START_PARAGRAPH_\nMadrid, \xc5\xa1panjolski pionirski grad u ovom podru\xc4\x8dju,usvojio je tzv. MINT (Madrid Inteligente) platformu za integriranje upravljanja lokalnim uslugama. To izme\xc4\x91u ostalog uklju\xc4\x8duje odr\xc5\xbeivo, ra\xc4\x8dunalno upravljanje infrastrukturom, sakupljanje i recikliranje otpada te odr\xc5\xbeavanje javnih prostora i zelenih povr\xc5\xa1ina. Program se izvodi u partnerstvu s IBM-ovom INSOM, koriste\xc4\x87i se velikim brojem podataka te analiti\xc4\x8dkim mogu\xc4\x87nostima i iskustvom zaposlenika._NEWLINE_Smatra se da je Madrid stekao status pametnog grada krenuv\xc5\xa1i \xe2\x80\x9eod dna\xe2\x80\x9c, pri \xc4\x8demu su se najprije identificirala socijalna pitanja,a zatim su se razvijale nove tehnologije i mre\xc5\xbee u svrhu njihovog rje\xc5\xa1avanja. Ovaj pristup uklju\xc4\x8duje podr\xc5\xa1ku i priznanje za pokretanje putem programa \xe2\x80\x9eMadrid Digital Start Up\xe2\x80\x9c.'